Μοσχάρι με λεμόνι και λευκό κρασί
Μοσχαράκι λεμονάτο που με λίγη κάπαρη και κρασί μεταμορφώνεται απο ένα κλασικό πιάτο σε κάτι πιο ιδιαίτερο μέσα σε ελάχιστο χρόνο και για τους πιο βιαστικούς.
4 µεγάλα µοσχαρίσια σκαλοπίνια, βάρους περίπου 150 γρ. το καθένα (ζητάµε από τον κρεοπώλη µας να τα χτυπήσει ώστε να πλατύνουν και να έχουν πάχος περίπου 1 χλστ.), 4 κουτ. σούπας αλεύρι, για όλες τις χρήσεις, 1 κουτ. σούπας ελαιόλαδο, 2 κουτ. σούπας βούτυρο αγελάδος, 130 ml ξηρό λευκό κρασί, 2 κουτ. σούπας χυµός λεµονιού, 2 κουτ. σούπας κάπαρη, ξεπλυµένη, και καλά στραγγισµένη, 1 κουτ. σούπας ψιλοκοµµένα φύλλα µαϊντανού, αλάτι, φρεσκοτριµµένο πιπέρι
Σε ένα πιάτο ρίχνουµε το αλεύρι και το ανακατεύουµε µε αλατοπίπερο. Περνάµε κάθε σκαλοπίνι από το αλεύρι και τινάζουµε να φύγει το περιττό.Σε ένα µεγάλο τηγάνι ή φαρδιά κατσαρόλα ζεσταίνουµε το λάδι και το βούτυρο σε µέτρια προς δυνατή φωτιά και σοτάρουµε τα σκαλοπίνια (σε δόσεις) για περίπου 2 λεπτά από κάθε πλευρά ή µέχρι να χρυσίσουν.Τα βγάζουµε σε πιατέλα και τα αλατοπιπερώνουµε.Ρίχνουµε το κρασί στο τηγάνι, δυναµώνουµε τη φωτιά και βράζουµε για περίπου 10-15 λεπτά, µέχρι να αποµείνουν µόνο 3-4 κουταλιές της σούπας από το υγρό.Προσθέτουµε 200 ml νερό και συνεχίζουµε το µαγείρεµα για άλλα 4-5 λεπτά ή µέχρι να δέσει η σάλτσα. Ρίχνουµε τον χυµό λεµονιού και την κάπαρη και ανακατεύουµε για 1 λεπτό. Ξαναβάζουµε το κρέας στο τηγάνι και το αφήνουµε 30 δευτερόλεπτα για να πάρει τη θερµοκρασία της σάλτσας. Πασπαλίζουµε µε τον µαϊντανό και σερβίρουµε αµέσως.
Κρασί,Λεμόνι,Μοσχάρι